b'\n_START_ARTICLE_\nParaiso\n_START_SECTION_\nPinagmulan ng konsepto\n_START_PARAGRAPH_\nMula sa panahong Dinastiyang Akemenida, ang ideya ng isang paraiso sa mundo ay kumalat sa panitikang Persa (Persian) gayundin sa ibang mga kultura. Ang salitang wikang Avestan na pairida\xc4\x93za-, Lumang Persa (Persian) na *paridaida-, wikang Median *paridaiza- (napapaderan, i.e., isang hardin na may pader) ay hiniram sa salitang Sinaunang Griyego: \xcf\x80\xce\xb1\xcf\x81\xce\xac\xce\xb4\xce\xb5\xce\xb9\xcf\x83\xce\xbf\xcf\x82 at pagkatapos ay isinalin sa wikang Latin na parad\xc4\xabsus at mula sa latin ay sa iba\'t ibang mga wikang Europeo, e.g., Pranses paradis, Aleman Paradies, at Ingles paradise. Ang salitang Avestan ay pumasok rin sa mga wikang Semitiko: Akkadian pardesu, Hebreong pardes, at Arabikong firdaws._NEWLINE_Gaya ng inihahayag ng salitang orihinal, ang gayong hardin ay napapaderan o nasasarhan. Ang salitang Proto-Iranian para sa "nakasarang espasyo" ay *pari-daiza- (Avestan pairi-da\xc4\x93za-) na isang terminong hiniram sa mitolohiyang Kristiyano upang ilarawan ang paraiso sa mundo.'